തലൈവി നാളെയെത്തും ആകാംക്ഷയോടെ തമിഴകം ജയലളിതയുടെ ജീവിതം പോലെ വിവാദങ്ങളും ആരോപണങ്ങളും നിറഞ്ഞതായിരുന്നു ചിത്രത്തിന്റെ ചിത്രീകരണകാലയളവ്. തമിഴകത്തിന്റെ അമ്മ ജെ ജയലളിതയുടെ ജീവിതകഥ പറയുന്ന തലൈവി നാളെയെത്തും. എംജിആറിന്റെ നായികയായി ചലചിത്രലോകത്ത് നിറഞ്ഞാടിയ ജയലളിതയുടെ ജീവിതയാത്ര തമിഴകത്തിന്റെ അമ്മയെന്ന നിലയിലേക്കുയര്ന്ന സംഭവബഹുലമായ 57 വര്ഷത്തെ ജയലളിതയുടെ ജീവിതമാണു വെള്ളിത്തിരയിലെത്തുന്നത്. അരനൂറ്റാണ്ട് കാലം തമിഴരുടെ ആശയും ആശ്രയവുമായിരുന്നു ജെ.ജയലളിതയുടെ ജീവിതം വരച്ചിടുന്ന ചിത്രത്തിന്റെ പ്രിവ്യൂ ഷോ ഇതിനോടകം മികച്ച അഭിപ്രായം നേടിയിരുന്നു. രാജ്യത്താകെയുള്ള തിയറ്ററുകളില് ഒരു മാസം പ്രദര്ശനം നടത്തുന്ന തലൈവി തുടര്ന്ന് ആമസോണ്, നെറ്റ്ഫ്ലിക്സ് എന്നീ ഒ.ടി.ടി പ്ലാറ്റ്ഫോമുകളില് വീണ്ടും റിലീസ് ചെയ്യും. ജയലളിതയുടെ ജീവിതം പോലെ വിവാദങ്ങളും ആരോപണങ്ങളും നിറഞ്ഞതായിരുന്നു ചിത്രത്തിന്റെ ചിത്രീകരണകാലയളവ്. ജയലളിതയുടെ ജീവിതത്തിലെ നിര്ണായക ഘട്ടമായ എം.ജി.ആറിന്റെ വിലാപയാത്രയ്ക്കിടെ വാഹനത്തില് നിന്ന് ഇറക്കിവിടുന്നതടക്കമുള്ള രംഗങ്ങളും ചിത്രത്തിന്റെ ഹൈലൈറ്റില് ഉള്ഡപ്പെടുത്തിയിട്ടുണ്ട്. 90 കോടി രൂപയാണ് ചിത്രത്തിന്റെ നിര്മാണ ചെലവ്. നടി കങ്കണ റനൗട്ടാണ് ജയലളിതയായി ചിത്രത്തിലെത്തുന്നത്. ജയലളിതയുടെ വേഷത്തിലെത്തിയ കങ്കണയുടെ ചിത്രങ്ങളും വൈറലായിരുന്നു.